《西林三十二景诗 其九 松步》
明代·安绍芳

朗啸长松下，松风答清响。夜来春雨歇，遍地紫芝长。

昼日不逢人，独自披鹤氅。

作者简介：安绍芳 字茂（懋）卿，号砚亭居士（1548-1605），卒年五十八。安如山之孙，安希尧之子，无锡（今江苏无锡）诸生，所居曰西林一片石。能诗，工词翰，书临曹娥碑，山水摹黄公望、倪瓒。旁及写兰竹，别具一种清芳。不易为人作，姑以自寄其潇洒而已。有《西林全集》行世，万历四十七年刻本。